**E L Ő T E R J E S Z T É S**

**Borzavár Községi Önkormányzat Képviselő-testülete**

**2022. február 4-i rendkívüli ülésére**

**Tárgy**: „Iskolaépület felújítása és iskolai tornaterem, tornaszoba fejlesztése” című pályázat benyújtásához tulajdonosi hozzájárulás megadása

**Előadó**: Dombi László István polgármester

**Előterjesztés tartalma**: határozati javaslat

**Szavazás módja**: egyszerű többség

**Az előterjesztés készítésében részt vett**: Önkormányzati Osztály

**Az előterjesztés előkészítésében közreműködnek**: --

Láttam:

Viziné dr. Horváth Judit

jegyző

**Tisztelt Képviselő-testület!**

A Veszprémi Tankerületi Központ tájékoztatta Önkormányzatunkat (*1. melléklet*), hogy pályázatot kíván benyújtani a Borzavár-Porvai Német Nemzetiségi Nyelvoktató Általános Iskola vonatkozásában, az MFP-IETF/2022. kódszámú Magyar Falu Program „Iskolaépület felújítása és iskolai tornaterem, tornaszoba fejlesztése” című alprogram (*2. melléklet*) keretében.

A pályázat során az iskolaépület korábban szolgálati lakásként funkcionáló, jelenleg rosszul kihasznált épületrészének belső átépítésével 1 db 26,6 m2-es informatikai terem, 1 db irattár, 1 db szertár és 1 db WC kialakítására, valamint az előtér padlóburkolatának megújítására kerülne sor. A megpályázni kívánt összeg: 29.000.000,- Ft.

A pályázatban érintett Borzavár 2/2 helyrajzi számú „kivett, általános iskola, egyéb épület” megnevezésű, természetben 8428 Borzavár, Alkotmány u. 1/a. szám alatt található, 2339 m2 nagyságú ingatlan Borzavár Községi Önkormányzat tulajdonát képezi. Ezen ingatlanra vonatkozóan Borzavár Községi Önkormányzat Képviselő-testülete a 20/2019. (II. 27.) határozata alapján Vagyonkezelési szerződést (*3. melléklet*) kötött a Veszprémi Tankerületi Központtal. A szerződés 26-28. pontjai alapján a vagyonkezelésben lévő ingatlan átalakításához a tulajdonos előzetes írásbeli engedélye szükséges.

*„26.* ***A Vagyonkezelő*** *a saját költségén* ***a******Tulajdonos előze tes írásbeli engedélye alapján jogosult***

* 1. ***a vagyonkezelésében lévő ingatlant átalakítani,*** *illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet,*
  2. *az elszámolt értékcsökkentést meghaladó, annak értékét növelő beruházást, felújítást elvégezni.*

1. *A beruházás, felújítás értékét a Vagyonkezelőnek**bizonylatokkal kell igazolnia és azokról a 18. pont szerint adatot szolgáltatni, illetve évente minden év január 15. napjáig írásban be kell számolnia a Tulajdonosnak.**A Vagyonkezelő az elvégzett felújítás, átalakítás, beruházás költségeinek megtérítésére sem a szerződés hatálya alatt, sem pedig annak megszűnését követően a Tulajdonossal szemben igényt nem támaszthat.*
2. ***Az állagmegóváson túl jelentkező rekonstrukciós, fejlesztési költségek finanszírozására a felek megállapodnak, hogy a Felek jogosultak az ingatlan felújítására, fejlesztésére saját vagy pályázati forrásból a másik féllel lefolytatott előzetes egyeztetést követően, annak egyetértésével****.”*

Fentiek alapján javaslom megadni a pályázathoz szükséges tulajdonosi hozzájárulást (*4. melléklet)*.

Kérem az előterjesztés megvitatását és a határozati javaslat elfogadását.

Borzavár, 2022. február 2.

Dombi László István

polgármester

**Határozati javaslat**

**Borzavár Községi Önkormányzat Képviselő-testületének**

**……../2022.(…) határozata**

**tulajdonosi hozzájárulás megadása tárgyában**

1. Borzavár Községi Önkormányzat Képviselő-testülete egyetért a Veszprémi Tankerületi Központ által a Borzavár-Porvai Német Nemzetiségi Nyelvoktató Általános Iskola vonatkozásában, az MFP-IETF/2022. kódszámú Magyar Falu Program „Iskolaépület felújítása és iskolai tornaterem, tornaszoba fejlesztése” című alprogram pályázat benyújtásával.
2. Borzavár Községi Önkormányzat Képviselő-testülete felhatalmazza a polgármestert az előterjesztés 4. mellékletében szereplő tulajdonosi hozzájáruló nyilatkozat aláírására.
3. Borzavár Községi Önkormányzat Képviselő-testülete utasítja a polgármestert 2. pont szerint elfogadott tulajdonosi hozzájáruló nyilatkozat Veszprémi Tankerületi Központ részére történő megküldésére.

Felelős: 1.-3. pont esetében: Dombi László István polgármester

Határidő: 1.-2. pont esetében: azonnal

3. pont esetében: 2022. február 8.